，寻迁兵部武选司主事，历员外、郎中，官至陕西按察司佥事兼布政司参政。孟昱为人磊落不羁，林下时与里族交欢，社鼓村醪集以贵介无骄色。居家喜操作，升垣筑版之细间，身任之。兄举人姚孟景持身严毅，嚬笑不假，故人之德孟昱者益多。卒之日，乡邻环而泣者无算，论者谓其得柳下惠之和云。兄姚孟景，字信甫，一字体信，号荆野，明万历十年壬午（1582年）举人。历任青城知县、保德知州。与乃弟姚孟昱，时人谓之“昆玉联芳”。